E galleg e vez graet a-wechoù gant États-Unien pe Étasunien. Testeniet eo adalek 1965, met neo deuet war-wel da vat nemet er bloavezhioù 1990. Daoust ma vez graet aliesochik gantañ e Kanada eget en Europa ez eo ral-kenañ implij an termen-se, ha gwelet e vez dre vras en daou du eus ar Meurvor Atlantel evel un termen dismegañsus, pe da vihanañ abegus e-keñver Stadoù-Unanet Amerika. E Bro-Chall ne vez implijet koulz lavaret nemet gant ar metoù enep-amerikan, evel an altermondialisted, ar Réseau Voltaire, Jean-Luc Mélenchon[4] ha Marine Le Pen. E 2008 ez eus bet divizet gant France-Info ne vefe ket graet gant an termen-se ken gant ar gelaouennerien.